Kerčės tiltas

Kerčės tiltas (arba Krymo tiltas, ) – automobilių ir geležinkelio tiltas per Kerčės sąsiaurį. Jungia Kerčės pusiasalį Kryme ir Tamanės pusiasalį Rusijoje.

Kainavo ~3,5 mlrd. eurų (brangiausias tiltas Europoje), statybas apmokėjo Rusija.

Per Ukrainos užpuolimą naudojamas Rusijos kariuomenės aprūpinimui.

Istorija 
2014 m. po Krymo aneksijos tiltas pradėtas projektuoti. 2015 m. pradžioje sudaryta tilto statybos sutartis su Arkadijaus Rotenbergo įmone „Strojgazmontaž“ . 2015 m. gegužę pradėtas statyti.

2014 m. rugsėjo 1 d. Rusijos vyriausybės dekretu numatyta įrengti 4 eismo juostų sausumos transporto liniją ir 2 juostų geležinkelio liniją.

2018 m. gegužės 15 d. atidarytas automobilinis tiltas. Per atidarymą Rusijos prezidentas Vladimiras Putinas lydėjo tiltu važiuojančių sunkvežimių „Kamaz“ koloną. 

2019 m. gruodžio 23 d. traukinių eismą irgi atidarė pats asmeniškai V. Putinas.

Incidentai 
 2022 m. spalio 8 d. rytą ant tilto įvyko sprogimas, kilo gaisras geležinkelio sąstate, įgriuvo dalis kelio tilto.
 2023 m. liepos 17 d. rytą ant tilto įvyko du sprogimai, patvirtintos bent dvi aukos.

Šaltiniai 

Rusijos tiltai
Ukrainos tiltai
Krymas